
SAJTÓKÖZLEMÉNY
Sajtóközlemény azonnali felhasználásra!
Befejezés előtt áll az építőipari kivitelezés
„Egészségügyi alapellátáshoz kapcsolódó rendelőintézetek kialakítása Bácsalmáson”
(DAOP-4.1.1/A-09-2010-0034)
Európai Uniós támogatásból, az Európai Regionális Fejlesztési Alap társfinanszírozásával három hónapos előkészületi munka és 5 hónapos kivitelezői munka után műszaki átadás-átvétel előtt áll a Bácsalmás, gr. Széchenyi u. 75. szám alatt kialakítandó egészségügyi objektum.
A kivitelezői munkák elvégzésére 2010. szeptember 1-én kötött vállalkozói szerződést az Önkormányzat az eredményes közbeszerzési eljárással kiválasztott Modinvest Kft.-vel. Műszaki terv alapján, folyamatos műszaki és szakmai ellenőrzés mellett folyt a munka. A 2010. decemberi kedvezőtlen időjárási körülmények ellenére a kivitelező teljesíteni tudta a megvalósítás munkatervét.

Az építkezés során 39,71 m2-rel bővült a meglévő, korszerűsített épület. Az objektumban 2 különálló, előírásoknak megfelelő háziorvosi rendelő kialakítására került sor a működéshez szükséges segédhelységekkel. A két rendelő kiszolgálására közös 34 m2 alapterületű váróterem létesült. Az új bővítményrészben illemhelységek, dokumentumtárolók és egyéb kiszolgáló helységek találhatóak. Megújultak az épületet övező járdafelületek, valamint az orvosi ellátásra gépjárművel érkező betegek számára az udvari részben tágas parkoló létesült.
Az ütemezetten megvalósuló beruházás költsége 80 %-ban kifizetésre került. A kivitelező a maradék részt a műszaki átadás-átvételt követően igényelheti az Önkormányzattól. A kivitelezés befejezési határideje 2011. január 31.

Az építőipari beruházást követő bebútorozás és orvostechnikai eszközök beszerzése és üzembe helyezése érdekében az Önkormányzat eredményes közbeszerzést folytatott le. A Testület döntött a beszállítókról, a szerződések aláírása folyamatban van. A beszállítóknak 2011. február végéig kell teljesíteniük vállalt feladataikat. A projekt utolsó hónapjában a záró rendezvény lebonyolítására és a projekt pénzügyi teljesítésére kerül sor.

A projekt előkészítésében illetve megvalósításában a Nemzeti Fejlesztési Ügynökség mint Támogató, a VÁTI Magyar Regionális Fejlesztési és Urbanisztikai Nonprofit Kft Békéscsabai Területi Iroda mint Közreműködő Szervezet végez aktív tevékenységet.

További információ:

Név: Száhl Imre projektmenedzser

Telefon: +36-79/850-064;
e-mail: bainnov@bacsalmas.hu
Bácsalmás, 2011. január 29.

Németh Balázs
polgármester






